9. ΑΝΑΓΚ. ΝΟΜΟΣ υπ’ αριθ. 176 της 24/30 Σεπτ. 1936 Περί τροποποιήσεως του Νόμ. 4660 «περί απαγορεύσεως καλλιεργείας καπνού» και των τροποποιησάντων αυτών Νόμων. Άρθρ.1-5.-(Προσωρινής ισχύος). Άρθρ.6.-1.Πρόεδροι Κοινοτήτων εκδίδοντες εκ δόλου ή εξ αμελείας ανακριβείς τας κατά το άρθρ. 5 παρ. 1 του Νόμ. 4660 πιστοποιήσεις διώκονται κατ’ έγκλησιν οιασδήποτε αρχής ή ενδιαφερομένου οργανισμού ή ιδιώτου και τιμωρούνται ως ένοχοι απάτης, αμελούντες δε να συνδράμωσι τας κατά τα ανωτέρω Επιτροπάς διώκονται κατ’ έγκλησιν τούτων και τιμωρούνται επί παραβάσει καθήκοντος. 2.Γεωργικοί οικονομικοί, αστυνομικοί, υπάλληλοι της αγροφυλακής ή άλλοι εντεταλμένοι δημόσιοι ή δημοτικοί υπάλληλοι εκ δόλου  ή εξ αμελείας παραμελούντες να εξακριβώνωσιν και καταγγέλωσι τας κατά παράβασιν των Νόμων περί απαγορεύσεως καλλιεργείας καπνού εις ακατάλληλα εδάφη γενομένας καπνοφυτείας τιμωρούνται επί παραβάσει καθήκοντος. 3.Από του 1937 και εφεξής η εκρίζωσις και καταστροφή των καπνοφυτειών των γενομένων εις εδάφη εις τα οποία απαγορεύεται η καλλιέργεια του καπνού γίνεται υπό των παρανόμως φυτευσάντων και δια προσωπικής ακόμη εργασίας αυτών εντός της οριζομένης υπό της αρμοδίας καπνικής αρχής προθεσμίας. Παρελθούσης της προθεσμίας ταύτης απράκτου η εκρίζωσις διατάσσεται υπό της αυτής αρχής και εκτελείται μερίμνη των αστυνομικών οργάνων και των οργάνων της αγροφυλακής δαπάναις των παρανόμως φυτευσάντων, της σχετικής δαπάνης εισπραττομένης κατά τας περί εισπράξεως δημοσίων εσόδων διατάξεις. Επί πλέον οι ούτω παρανόμως καλλιεργούντες δεν δύνανται να τύχωσιν κατά την αμέσως επομένην περίοδον ουδεμιάς πιστωτικής ενισχύσεως εκ μέρους της Αγροτικής Τραπέζης. Άρθρ.7.-(Προσωρινής ισχύος). 